Kukkien talo

Kukkien talo (serb. Кућа цвећа, Kuća cveća) on Belgradissa, Serbiassa sijaitseva Josip Broz Titon mausoleumi. Sinne on haudattu myös hänen viimeisin vaimonsa Jovanka Broz, joka kuoli vuonna 2013. Jovanka vieraili paikalla vuosittain miehensä kuoleman vuosipäivänä. Vuonna 1975 valmistunut rakennus toimi alkujaan Titon talvipuutarhana. 902-neliöisessä rakennuksessa oli tilat myös Titon työskentelyyn, vapaa-ajanviettoon ja yöpymiseen. Nimen Kukkien talo rakennus sai vasta Titon kuoleman jälkeen, koska nimityksiä "hauta" ja "mausoleumi" pidettiin epäsopivina Titon kaltaiselle suurmiehelle. Mausoleumin yhteydessä sijaitsee myös Jugoslavian historiaa käsittelevä museo, joka on auki tiistaista sunnuntaihin. Vuonna 2024 Belgradin pormestari Aleksandr Šapić ehdotti Titon haudan siirtämistä muualle, mutta tätä pidettiin epäsopivana muun muassa ortodoksisiin perinteisiin vedoten. Lähteet